ललिता श्रीवास्तव की कहानी- संगम
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Lalita Srivastava - Sangam
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
संगम
साइड टेबल पर रखा मोबाइल बज उठा था।
नीलांजना ने अलसाईं आंखों से देखा, ‘नीलाभ भैया!’ कह कॉल बटन दबा दिया- हैलो भैया! गुड मॉर्निंग, कैसे हैं? इतनी सुबह? भाभी और मीकू कैसे हैं?’ नीलांजना ने मानो प्रश्नों की झड़ी लगा दी थी।
‘बस-बस और कितने प्रश्न पूछोगी’ हंसते हुए भैया ने कहा था। लंबी समयावधि सागर से आई इस शीतल तरंग को नीलांजना अपने से दूर नहीं जाने देना चाह रही थी।
‘3 दिन बाद उनका बर्थ डे है, क्यों न हम सब उनके साथ बर्थ डे सेलिब्रेट करें’ भैया ने कहा था।
‘पर भैया’ नीलांजना ने कहने की कोशिश की। ‘नीलू ज्यादा मत सोच। प्लीज एक बार तुम हमारी पुरानी वाली नीलू बन जाओ। मैंने नीलाक्ष को फोन कर दिया है। वह भी आ रहा है। चलो एक बार फिर अपने बचपन से मिल कर आएं’, कहते हुए मितभाषी भैया ने कॉल काट दिया था। शायद आवाज कुछ नम हो गई थी।
नीलांजना के दिमाग में झंझावात उठ रहे थे, पर-‘नीलाक्ष आ रहा है’ के तट से टकरा, थमते जा रहे थे।
नीलांजना ने कॉल किया, ‘हैलो नीलाक्ष।’
‘हैलो नीलू दीदी! आ रही हैं न। खूब एंजॉय करेंगे। मैंने सोम को फोन कर दिया है, वह ट्रैवलर लेकर पूरी तैयारी के साथ तिराहे पर आ जाएगा। अब जल्दी मिलते हैं दीदी,’ खुश होते हुए नीलाक्ष ने कहा था।
‘हां’ नीलांजना अचानक चहक उठी थी।
आज तारों भरी रात में तीनों बहन-भाइयों के परिवारों का संगम है, गांव के तिराहे पर, इसका एक रास्ता सीधे इनके घर के पास से जाता है। सब सड़क किनारे खड़े होकर, सोम का प्रसन्नता से इंतजार कर रहे है। पापा का बर्थ डे सेलिब्रेट जो करना है।